Diari Oficial de la Generalitat Valenciana


Sumari del DOGV 7643, del 26-10-2015 (2015/8565)

ORDRE 4/2015, de 15 d'octubre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es concedeix la protecció nacional transitòria a la denominació d'origen protegida Pago de Tharsys.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7643

Data del DOGV
:   26-10-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/8565


Data del document
:   15-10-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * empresa privada

ORDRE 4/2015, de 15 d'octubre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es concedeix la protecció nacional transitòria a la denominació d'origen protegida Pago de Tharsys. [2015/8565]  
Mitjançant la Resolució de 5 de desembre de 2014, de la Conselleria de Presidència i Agricultura, Pesca, Alimentació i Aigua (DOCV 7473, 25.02.2015), la conselleria competent en matèria de figures de qualitat diferenciada agroalimentàries emet una decisió favorable en relació amb la sol·licitud de protecció de la denominació d'origen protegida Pago de Tharsys.  
Amb caràcter previ a la decisió favorable es va realitzar el corresponent tràmit d'oposició al registre de la denominació d'origen protegida Pago de Tharsys, de conformitat amb el que preveu el Reglament (UE) núm. 1308/2013, del Parlament Europeu i del Consell, de 17 de desembre de 2013, pel qual es crea l'organització comuna de mercats dels productes agraris i pel qual es deroguen els reglaments (CEE) núm. 922/1972, (CEE) núm. 234/1979, (CE) núm. 1037/2001 i (CE) núm. 1234/2007 (DOUE L347, 20.12.2013).  
Posteriorment, després de la decisió favorable a la sol·licitud de protecció, la Comunitat Valenciana va ser informada de la transmissió de la sol·licitud d'inscripció de la denominació d'origen protegida Pago de Tharsys a la Comissió Europea per part del Ministeri d'Agricultura, Alimentació i Medi Ambient, amb data de registre d'entrada en la Comissió de 27 d'abril de 2015, d'acord amb el que preveu l'apartat 2n de l'article 15 del Reial Decret 1335/2011, de 3 d'octubre, pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el registre comunitari i l'oposició a aquestes, en la seua redacció vigent.  
La concessió d'una protecció nacional de caràcter transitori, que cessa quan la Comissió Europea adopta una decisió sobre la inscripció en el seu registre, es preveu expressament en l'apartat 2n de l'article 17 del Reial Decret 1335/2011, de 3 d'octubre, pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el registre comunitari i l'oposició a aquestes, en la seua redacció vigent, estableix expressament que correspon a l'òrgan competent d'una comunitat autònoma la concessió de la protecció nacional transitòria i la seua publicació en el Boletín Oficial del Estado, quan una denominació d'origen siga d'àmbit territorial que no excedeix el de la comunitat autònoma. La denominació d'origen protegida Pago de Tharsys no excedeix l'àmbit de la Comunitat Valenciana i per tant és aplicable el que preveu l'apartat 2n de l'article 17 abans esmentat.  
  
Basant-se en el que s'exposa i d'acord amb el que preveu el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, on s'estableix que correspon a la Direcció General de Desenvolupament Rural i Política Agrària Comuna les figures de qualitat agroalimentàries, i l'article 28 de la Llei 5/1983, de 30 de desembre, del Consell que assigna al conseller competent la funció d'exercir la potestat reglamentària en les matèries pròpies de la seua conselleria, a proposta de la Direcció General de Desenvolupament Rural i Política Agrària Comuna,  
  
  
ORDENE  
  
Article primer. Concessió de la protecció nacional transitòria  
Concedir la protecció nacional transitòria a la denominació d'origen protegida Pago de Tharsys, d'acord amb el que preveu l'apartat 2n de l'article 17 del Reial Decret 1335/2011, de 3 d'octubre, pel qual es regula el procediment per a la tramitació de les sol·licituds d'inscripció de les denominacions d'origen protegides i de les indicacions geogràfiques protegides en el registre comunitari i l'oposició a aquestes, en la seua redacció vigent.  
  
Article segon. Publicació del plec de condicions  
Publicar en el Boletín Oficial del Estado el plec de condicions de la denominació d'origen protegida Pago de Tharsys, indicant-hi l'adreça de la pàgina web de la conselleria competent en matèria de qualitat diferenciada agroalimentària en què està publicat, la qual és: http://www.agricultura.gva.es/pc\_pagodetharsys.  
  
  
DISPOSICIÓ ADDICIONAL  
  
Única. Regla de no-gasto  
La implementació i posterior desenvolupament d'aquesta ordre no podrà tindre cap incidència en la dotació de tots i cada un dels capítols de gastos assignats a la conselleria competent en matèria de figures de qualitat agroalimentària diferenciada i, en tot cas, haurà de ser atés amb els mitjans personals i materials de la conselleria esmentada.  
  
  
DISPOSICIÓ TRANSITÒRIA  
  
Única. Cessament de la protecció nacional transitòria  
La protecció nacional transitòria cessarà en la data en què la Comissió Europea hi haja adoptat una decisió de registre o denegació.  
  
  
DISPOSICIÓ DEROGATÒRIA  
  
Única. Derogació normativa  
Queden derogades totes les disposicions del mateix rang o d'un rang inferior que siguen contràries al que preveu aquesta ordre.  
  
  
DISPOSICIÓ FINAL  
  
Única. Entrada en vigor  
La present ordre entrarà en vigor el mateix dia que es publique en el Diari Oficial de la Comunitat Valenciana.  
  
València, 15 d'octubre de 2015  
  
La consellera d'Agricultura, Medi Ambient,   
Canvi Climàtic i Desenvolupament Rural,  
ELENA CEBRIÁN CALVO